《夏清夜吟》
明代·邓云霄

世上仅三乐，人间止百年。羲和何太苦，朝暮不停鞭。

峥嵘火云连赤阪，入夜惟愁日车返。冰纱为帐扇轻纨，竹气梧风清更远。

此时煮茗在虚亭，剥笋还窥玉札经。为鲧烛龙聊税驾，来朝微雨待人醒。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。